জলমগ্ন সেক্টর ফাইভের তথ্যপ্রযুক্তি তালুক। কলেজ মোড় থেকে উইপ্রো। সর্বত্রই পরিচিত জলছবি। যানচলাচল বিপর্যস্ত। ট্রাফিক জ্যাম। নিকাশি ব্যবস্থার বেআব্রু দশা।
 ব্যুরো: জলমগ্ন সেক্টর ফাইভের তথ্যপ্রযুক্তি তালুক। কলেজ মোড় থেকে উইপ্রো। সর্বত্রই পরিচিত জলছবি। যানচলাচল বিপর্যস্ত। ট্রাফিক জ্যাম। নিকাশি ব্যবস্থার বেআব্রু দশা। জলবন্দি সেক্টর ফাইভ। রাজ্যের তথ্য প্রযুক্তির খাস তালুক হিসাবেই পরিচিত সল্টলেক সেক্টর ফাইভ। রাতভোরের বৃষ্টিতে বেহাল। রাস্তা না নদী বোঝারও উপায় নেই একনজরে । অফিস যাওয়ার পথে তেমনই হাঁটুজলে ফেঁসেছেন এই যাত্রী। বাংলার তথ্য প্রযুক্তির প্রাণকেন্দ্র বলে কথা। কথায়  কথায় এই সেক্টর ফাইভকেই বিনিয়োগের মুখ হিসাবে তুলে ধরা হয়। তার এই পরিনতি? মানতে পারছেন না শিল্পতালুকের কর্তারাই। আর্ন্তজাতিক বাজারে এই জলছবি ভাবমূর্তিতেই ধাক্কা বলে মনে করছেন তারা।